En gruppe var samlet i drikkelag på Aggersundvej i Aalborg Øst, da den 28-årige mand pludselig begyndte at slå med en crocketkølle i et bord. Pludselig slog han også en anden mand i hovedet med køllen. Nordjyllands politi kan her til aften ikke sige hvorfor. Offeret har pådraget sig alvorlige skader efter slagsmålet og er nu indlagt på Aalborg Sygehus. Den 28-årige tilbringer natten hos politiet og bliver sandsynligvis fremstillet i et grundlovsforhør i morgen. Han er i forvejen kendt af politiet i forhold om vold.
En 28-årig mand er her til aften anholdt for vold. Han slog en anden mand i hovedet med en kølle.